CELEX: 32006R1222
Language: sl
Date: 2006-08-11 00:00:00
Title: Uredba Komisije (ES) št. 1222/2006 z dne 11. avgusta 2006 o spremembi Uredbe (ES) št. 944/2006 o odprtju krizne destilacije iz člena 30 Uredbe Sveta (ES) št. 1493/1999 za nekatera vina v Italiji

12.8.2006   
            
            
               SL
            
            
               Uradni list Evropske unije
            
            
               L 221/4
            
         
      UREDBA KOMISIJE (ES) št. 1222/2006
   z dne 11. avgusta 2006
   o spremembi Uredbe (ES) št. 944/2006 o odprtju krizne destilacije iz člena 30 Uredbe Sveta (ES) št. 1493/1999 za nekatera vina v Italiji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti drugega pododstavka člena 33(1)(f) Uredbe,
   ob upoštevanju naslednjega:
   
               (1)
            
            
               Ker se istočasno izvaja več ukrepov destilacije, so italijanski organi ugotovili, da zmogljivosti destilarn in nadzornih organov niso zadostne za zagotavljanje nemotenega poteka destilacij. Da se zagotovi učinkovitost ukrepa iz Uredbe Komisije (ES) št. 944/2006 (2), je treba podaljšati obdobje dobave namiznega vina v destilarno do 28. februarja 2007 in obdobje dobave alkohola v intervencijsko agencijo do 31. maja 2007. Kar zadeva kakovostna vina, pridelana na določenih pridelovalnih območjih, je treba podaljšati obdobje dobave v destilarno do 15. septembra 2006 in obdobje dobave alkohola v intervencijsko agencijo do 16. oktobra 2006.
            
         
               (2)
            
            
               Uredbo (ES) št. 944/2006 je zato treba spremeniti.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Člen 4(1) Uredbe (ES) št. 944/2006 se nadomesti:
   
      „1.   Količine vina iz odobrenih pogodb se v destilarne dostavijo najpozneje do 28. februarja 2007 za namizna vina in do 15. septembra 2006 za kakovostna vina, pridelana na določenih pridelovalnih območjih. Pridobljeni alkohol mora biti v skladu s členom 6(1) v intervencijsko agencijo dostavljen najpozneje do 16. oktobra 2006 za kakovostna vina, pridelana na določenih pridelovalnih območjih, in najpozneje do 31. maja 2007 za namizna vina.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. avgusta 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 2165/2005 (UL L 345, 28.12.2005, str. 1).
   
      (2)  UL L 173, 27.6.2006, str. 10.